"Pompierii din cadrul Detaşamentului 1 Cluj-Napoca, a Punctului de Lucru Jucu şi a Punctului de Lucru Mociu intervin în aceste momente pentru stingerea unui incendiu izbucnit într-o hală situată în localitatea Corpadea, comuna Apahida.
La faţa locului s-au dislocat 3 autospeciale pentru stingerea incendiilor şi un echipaj SMURD,unde au găsit o hală, cu o suprafaţă de aproximativ 200 mp, din cadrul unui operator economic cu obiect de activitate dezmembrări, cuprinsă în totalitate de flăcări", se arată într-o informare a ISU Cluj.
Incendiul a fost lichidat, se lucrează în prezent pentru stingerea focarelor ascunse.